**Sajtóközlemény**

A Sárvár, Szatmár utcai óvodai telephely fejlesztése

2023.március 06.

**Sárvár Város Önkormányzata „A Sárvár, Szatmár utcai óvodai telephely fejlesztése” című TOP\_PLUSZ-3.3.1-21-VS1-2022-00007 azonosítószámú Széchenyi Terv Plusz program keretében fejleszti és felújítja a Szatmár utca 20. szám alatt lévő óvoda épületét.**

A projekt célja a Sárvári Vármelléki Óvoda Szatmár utcai telephelyének fejlesztése, az épület egyes helyiségeinek felújítása, átalakítása, eszközbeszerzés, továbbá az udvar felújítása, emellett megújuló energiaforrás kialakítása, akadálymentes parkoló létesítése és akadálymentesítése.

Sárvár Város Önkormányzatának kiemelt feladata az óvodai ellátás biztosítása.

Az önkormányzat célja a projekttel az, hogy a kisgyermekes családok mindennapi életvitelét olyan infrastruktúrával rendelkező intézmény segítse, a gyermeknevelést olyan intézmény biztosítsa, melyet az ellátást igénylők jó szívvel, a gyermeküket jó kezekben és korszerű, kulturált, jól felszerelt környezetben tudva, egyre növekvő számban vesznek igénybe, így a fejlesztés hozzájárul a szülők - gyermekvállalás mellett is megmaradó - munkavállalási kedvéhez.

A projekt 350,00 millió forint vissza nem térítendő európai uniós támogatás segítségével valósul meg.

A támogatás intenzitása a Projekt elszámolható összköltségének 100 %-a

A kivitelezés időszaka várhatóan 2023. március- 2024. január

A projektről bővebb információt a [www.sarvarvaros.hu](http://www.sarvarvaros.hu) oldalon olvashatnak.

További információ kérhető: Hangonyi Zoltán projektmenedzsertől (tel.: (30/9964246)